ปิยบุตร ปลุก ได้เวลากำจัด ปรสิต หลัง ยืมใช้คงรูป ทำ บิ๊กป้อมรอด 
ชี้เป็นช่องให้คนไม่ดี อ้าง ใช้ซุกทรัพย์สินไว้กับเพื่อนเศรษฐีวันที่ 30 พ.ค. นายปิยบุตร แสงกนกกุล แกนนำคณะก้าวหน้า โพสต์เฟซบุ๊ก Piyabutr Saengkanokkul - ปิยบุตร แสงกนกกุล จัดหนัก ได้เวลากำจัดปรสิต ได้เวลากำจัด ระบอบคณาธิปไตยกินคน หลังป.ป.ช.ชี้ คดีนาฬิกาหรูยืมเพื่อน บิ๊กป้อม เป็นการ ยืมใช้คงรูป ชี้เป็นช่องให้คนไม่ดี อ้าง ใช้ซุกทรัพย์สินไว้กับเพื่อนเศรษฐีกรณีสำนักงาน ป.ป.ช. ทำหนังสือ ด่วนที่สุด ลงวันที่ 25 พฤษภาคม 2563 แจ้งว่า คณะกรรมการ ป.ป.ช. พิจารณากรณี พล.อ.ประวิตร วงศ์สุวรรณ ยืมนาฬิกาหรูจากนายปัฐวาท สุขศรีวงศ์ นั้น เป็นการ ยืมใช้คงรูป และไม่ได้เป็น หนี้สิน ที่ต้องแสดงในบัญชีทรัพย์สินและหนี้สินนั้น ทำให้ พล.อ.ประวิตร รอดพ้นจากการถูกตรวจสอบ (อีกเช่นเคย) และทำให้สังคมตั้งคำถามถึงมาตรฐานการทำงานขององค์กรอิสระในประเทศไทย โดยเฉพาะบรรดาคนที่ดำรงตำแหน่งในองค์กรอิสระทั้งหลายในเวลานี้ ต่างก็มีจุดเชื่อมโยงที่มาไปถึงคณะรัฐประหาร คสช.อย่างไรก็ตาม ผลกระทบที่รัายแรงกว่านั้น ซึ่งไม่ทราบว่าคณะกรรมการ ป.ป.ช. ได้เล็งเห็นถึงบ้างหรือไม่ นั่นคือ แนวทางการวินิจฉัยกรณี ประวิตรยืมใช้คงรูป นี้ส่งผลพวงทำลายระบบการตรวจสอบทรัพย์สินนักการเมืองและข้าราชการ ทำลายระบบบังคับให้นักการเมืองและข้าราชการระดับสูงต้องแสดงบัญชีทรัพย์สินและหนี้สินไปหมดสิ้นต่อไป นักการเมืองและข้าราชการระดับสูงคนใดที่ต้องการ ซุก ทรัพย์สิน ก็สามารถ ยืม มุก ยืมใช้คงรูปแบบประวิตร มาใช้ได้ทรัพย์สินราคาแพงๆ จำพวกเครื่องประดับ แหวน สร้อยทอง นาฬิกา รถสปอร์ต ฯลฯ ไม่จำเป็นต้องถูกแจ้งในบัญชีอีกต่อไป ขอเพียงหาเพื่อนเศรษฐีสักคนมาแสดงตนเป็นเจ้าของ แล้วอธิบายว่า เครื่องประดับ รถ ข้าวของแพงๆ ที่ใช้อยู่ยืมเขามาทั้งนั้นในอดีต นักการเมืองและข้าราชการระดับสูงพยายามหลีกเลี่ยงการแสดงบัญชีทรัพย์สินและหนี้สินโดยใช้วิธีเอาชื่อคนอื่นมาใส่ความเป็นเจ้าของ คนใช้บ้าง คนขับรถบ้าง คนสนิทบ้างแต่คณะกรรมการ ป.ป.ช. ก็เพียรพยายามตรวจสอบ จนทำให้นักการเมืองและข้าราชการไม่อาจใช้ช่องทางเหล่านี้ได้ง่ายนักมาวันนี้ ผลพวงของการพิจารณาของ ป.ป.ช. กรณี ประวิตรยืมใช้คงรูป กลับทำให้นักการเมืองและข้าราชการมี ช่องทาง ใหม่ในการซุกทรัพย์สินเพื่อเซฟ กล่องดวงใจ ของระบอบ คสช. เราต้องแลกกับระบบการตรวจสอบการทุจริตที่พยายามสร้างกันมาตั้งแต่รัฐธรรมนูญ 2540 อย่างนั้นหรือ?ตั้งแต่คนกลุ่มนี้ครองอำนาจด้วยรัฐประหารและสืบทอดอำนาจมาจนถึงวันนี้ประเทศไทยสูญเสียทรัพยากร งบประมาณ ระบบรัฐธรรมนูญ ระบบกฎหมาย ระบบตรวจสอบ ความยุติธรรม สิทธิมนุษยชน ไปมหาศาล เพื่อเอาไปค้ำบัลลังก์ของพวกเขาพอกันที ประเทศไทยเสียให้พวกเขามากเกินพอแล้วอย่าปล่อยให้คนเหล่านี้สูบกินพวกเราต่อไปอีกเลยพจนานุกรม ให้ความหมายคำว่า ปรสิต ไว้ว่า สิ่งมีชีวิตที่อาศัยผู้อื่นหรือเซลล์ชนิดอื่นเป็นที่พักอาศัยและแหล่งอาหาร บางครั้งทำร้ายสิ่งมีชีวิตหรือเซล์ที่พวกมันใช้ประโยชน์นั้นจนเจ็บป่วยหรือเสียชีวิตได้เวลากำจัด ปรสิตได้เวลาจัดการ ระบอบคณาธิปไตยกินคน
นายปิยบุตร แสงกนกกุล แกนนำคณะก้าวหน้า โพสต์เฟซบุ๊ก จัดหนัก ได้เวลากำจัด ปรสิต ได้เวลากำจัดระบอบ คณาธิปไตยกินคน หลังป.ป.ช.ชี้ คดีนาฬิกาหรูยืมเพื่อน บิ๊กป้อม เป็นการ ยืมใช้คงรูป
นาฬิกายืมเพื่อน,ปิยบุตร แสงกนกกุล,คณะก้าวหน้า,ประวิตร วงษ์สุวรรณ,ป.ป.ช.,ยืมใช้คงรูป,ระบอบคณาธิปไตยกินคน,ข่าวทั่วไป